open-index/open-wikipedia-markdown huggingface dataset:
Heron (futbolçu)

**Heron Krespo da Silva** (; ) və ya sadəcə **Heron**  — Braziliya futbolçusu, Moldova Milli Diviziyasında çıxış edən "Şerif" FK-nın müdafiəçisi.

## Klub karyerası
Heron Krespo da Silva Rio-de-Janeyroda anadan olmuşdur. O, 30 aprel 2017-ci ildə "Osvaldo Kruz"un heyətində debüt etmiş, komandası "Qremio Prudente" ilə qarşılaşmada 3:0 hesablı qələbə əldə etmişdir. Heron 16 yaşında klubda meydana çıxan ən gənc oyunçu olmuşdur. O, 16 fevral 2018-ci ildə "Qoyas"a transfer olmuş və daha sonra gənclər komandasına qayıtmışdır.

21 avqust 2021-ci ildə Heron Danimarka "Superliqa"sında çıxış edən klubuna "Vayle Boldklub"a qoşulmuşdur.

21 iyun 2022-ci ildə "Şerif Tiraspol" Heronun kluba qoşulduğunu açıqlamışdır.

## İstinadlar

## Xarici keçidlər

* Goiás profile
Danil Ankudinov

**Danil Ankudinov** (; ) — Qazaxıstan futbolçusu, Moldova Milli Diviziyasında çıxış edən "Şerif" FK-nın hücumçusu.

## Karyera
Danil Ankudinov gənc oyunçu kimi İspaniyanın Marset Futbol Akademiyasına qoşulmuşdur. O, 2021-ci ildə Rusiyanın dördüncü dərəcəli çempionatında çıxış edən "Rodina-2" ilə müqavilə imzalamışdır. Ankudinov 2021–22 mövsümünün ikinci yarısından əvvəl Moldovanın "Şerif" klubu ilə müqavilə imzalamışdır.

## İstinadlar

## Xarici keçidlər
*
Sano Manabu

– Yaponiya iqtisadçısı və sosial aktivisti. Yaponiya Kommunist Partiyasının qurucularından biridir. Fukumotoizmin qatı əleyhdarı olmuşdur.

## İlk illəri
1892-ci ildə Yaponiyanın Oita prefekturasında doğulmuşdur. Ailənin yeddi uşağından altıncısı və üç oğlundan sonuncusu idi. Onun babası Hakuyo Naqasaki şəhərində ranqaku müəllimiliyi etmiş Aleksandr Ziboldun tələbəsi olmuşdur.

Sano 1905-ci ildə Kitsuki orta məktəbinə daxil olmuşdur. 1908-ci ildə *"Yorozu choho"* jurnalı üçün yazdığı məqaləyə görə mükafat qazanmışdır.

## Fəaliyyəti
1917-ci ildə Tokio Universitetindən məzun olmuşdur. Universitetdə tələbə olduğu dövrdə sosialist hərəkatla tanış olmuş və Şincinkay adlı qruplaşmanın qurulmasında kömək etmişdir. 1920-ci ildə Vaseda Universitetində iqtisadiyyat haqqında mühazirələr verməyə başlamışdır. 1921-ci ildə Yaponiya Əmək Federasiyasının üzvü olmuş, 1922-ci ildə Yaponiya Kommunist Partiyasının yaradılmasında iştirak etmişdir. 1923-cü ildə partiyanın mərkəzi komitəsinin üzvü olmuşdur. 1923-cü ildə baş verən Böyük Kanto zəlzələsi zamanı kommunistlərin kütləvi şəkildə həbs olunmasından yayına bilmiş və SSRİ-yə qaçmışdır. 1924-25-ci illəri Şanxayda keçirdikdən sonra 1925-ci ildə Yaponiyaya qayıdaraq Yaponiya Kommunist Partiyası yenidən qurmuşdur. 1926-cı ildə 10 aylıq həbsdə olmuşdur. 1927-ci ildə partiyanın mərkəzi icraçı komitəsinin üzvü seçilmişdir.

1928-ci ilin martında ikinci dəfə SSRİ-yə qaçaraq altıncı komintern görüşündə iştirak etmişdir. Yaponiyaya qayıdarkən 1929-cu ildə Şanxayda Yaponiya rəsmiləri tərəfindən həbs olunmuş, 1932-ci ildə Tokio məhkəməsi tərəfindən ömürlük həbs cəzasına layiq görülmüşdür. 1933-cü ilin iyununda Nabeyama Sadaçika ilə birlikdə həbsxanada kommunizmi inkar etmişdir. Nəticə də, ömürlük həbs cəzası 15 illik həbs cəzasına endirilmiş, 1943-cü ildə azadlığa çıxmış, yapon rəsmilərlə birlikdə Pekində fəaliyyət göstərməyə başlamışdır. Bir çox kommunist onun bu hərəkətindən təsirlənərək kommunizm idealogiyasından əl çəkmişdir.

İkinci dünya müharibəsindən sonra Vaseda Universitetinə qayıtmışdır. Yaponiya Siyasi və İqtisadi Tədqiqat İnstitutunun əsasını qoymuş, imperator hakimiyyəti altında sosialist prinsiplərinin tətbiqini öyrənməyə çalışmışdır. 1947-ci ildə Yaponiya parlamentinə seçilməyə çalışsa da, uğursuz olmuşdur.

## İstinadlar

## Ədəbiyyat
* 
*
Xuanfri

**Xuan Fransisco Qarcíya Penya** (; ) və ya sadəcə **Xuanfri** — İspaniya futbolçusu, Cəbəllüttariq liqasında çıxış edən "Sent-Cozef" klubunun hücumçusu.

2017-ci ilin yanvarında transfer pəncərəsinin əvvəlində Xuanfri "Saburtalo" FK-dan ayrılmış və "Antequera" klubuna qoşulmuşdur. 3 avqust 2018-ci ildə Cəbəllütariqdə Sent-Cozef ilə müqavilə imzalamışdır.

## İstinadlar

## Xarici keçidlər
*
Penni Mordont

**Penelope Meri Mordont** (; ) — Böyük Britaniyanın siyasi və dövlət xadimi. 15 sentyabr 2021-ci ildən Böyük Britaniyanın ticarət siyasəti üzrə dövlət naziri. Əvvəlllər Böyük Britaniyanın ilk qadın müdafiə naziri olub (1 may — 24 iyul 2019-cu il).

## Həyatı
Penni Mordont 4 mart 1973-cü ildə Devon krallığının Torki şəhərində anadan olub.. O bildirir ki, o atası desantçı olduğuna görə ona *Arethusa HMS* sinifli  **Penelope** adlı kreyserin adı verilib . Atası Con Mordont, Hilsi kazarmalarında anadan olub, desant polkunda qulluq edib, sonra müəllim ixtisasına keçib, sonda isə Hempşir şurasında gənclər üzrə işçi kimi çalışıb. Anası Cennifer ( qızlıq soyadı Snouden), Purbrukun bir neçə məktəbində xüsusi qayğıya ehtiyacı olan uşaqlar üçün müəllim kimi çalışıb. Ana xətti ilə o ilk leyborist xəzinədarlıq kansleri  Filip Snoudenin qohunudur, aktrisa Anjela Lensberi onun nənəsinin əmisi qızıdır, beləlikə o leyboristlərin keçmiş lideri Cor Lensberinin uşaq qohumudur. Prnninin iki qardaşı var : ekiz qardaşı Ceyms və kiçik qardaşı Edvard. Mordont Vaterluvil, Hemşirdə yerləşən  Oklend Roma-katolik ümumtəhsil məktəbibdə təhsil alıb və Viktorilend teatr məktəbində dram incəsənətini öyrənib.

Mordontun 15 yaşı olanda anası xərçəng xəstəliyindən dünyasını dəyişir. Ekiz qardaşı məktəbi atdığından o kiçik qardaşı Edvard üçün əsas hamiyə çevrilir. O biri il onun atasınında da xərçəng xəstəliyi aşkar edilir, ancaq o müalicə ilə sağala bilir. Təhsil haqqını ödəmək üçün o Johnson & Johnson fabrikində çalışır, Portsmut magiya cəmiyyətinin keçmiş prezidenti fokusçu Uill Eylinqin köməkçisi işləyir.

Penni Mordont siyasətə marağını  Rumıniyada xəstəxana və uşaq evlərində çalışdığı zaman təcrübəsi ilə izah edir. 1989-cu ildə Rumıniya inqilab baş verir və totalitar rejimə son qoyulur.

O   Redinq Universitetində fəlsəfəni əyrənir və 1995-ci ildə oranı ikinci dərəcəli fərqlənmə ilə bitirir. O ailələrində universitet bitirən birinci şəxs olur. O tələbə hərəkatında fə\al iştirak edir və universitetin tələbə həmkarlar ittifaqının sədri olur.

## İstinadlar

## Xarici keçidlər
Mamadu Danfa

**Mamadu Lamin Danfa** (; ) — Seneqal futbolçusu, "Şkupi" klubunun və Seneqal milli futbol komandasının yarımmüdafiəçisi.

## Klub karyerası
"Kasa Sports" klubunun futbol akademiyasının yetirməsidir. 2018/19 mövsümündə Seneqal çempionatında "Kasa Sports"da oynamağa başlamışdır.

2020-ci ilin iyununda Kovalivkanın Ukraynanın "Kolos" klubu ilə müqavilə imzalamış və burada Afrikadan olan ilk futbolçu olmuşdur. O, Ukrayna Premyer Liqasında 14 iyun 2020-ci ildə "Şaxtyor" ilə matçda debüt etmişdir. Oyun 0:1 hesabı ilə bitmişdir.

## İstinadlar
Skott Vayzman

**Skott Vayzman** (; ) — Cəbəllüttariq və İngiltərə futbolçusu, Cəbəllüttariq liqasında çıxış edən "Linkoln Red İmps" klubunun müdafiəçisi.

### Beynəlxalq karyerası
Vayzman karyerasının əvvəlində 20 yaşadək İngiltərə yığmasında bir neçə oyun keçirmişdir.

Vayzman İngiltərədə anadan olsa da, anası Cəbəllütariqdən idi, bu ona "futbol vətəndaşlığını" dəyişmək hüququ vermişdir. Cəbəllütariq UEFA-ya daxil olduqdan sonra Vayzman ilk rəsmi beynəlxalq oyuna çağırış almışdır. O, Slovakiya ilə 0:0 hesabı ilə başa çatan oyunda 90 dəqiqə oynamışdır.

## İstinadlar

## Xarici keçidlər
* 
*
Vəhb ibn Münəbbih

**Əbu Abdullah Vəhb ibn Münəbbih əl-Yəməni** (; ) — ənənəçi alim və tarixçi. O, Məhəmməd həyatı və İsrailiyyat haqqında hədislər toplamışdır. Hədisləri birbaşa Məhəmmədin səhabələrindən nəql etmişdir.

## Həyatı
Tam adı Əbu Abdullah Vəhb ibn Münəbbih ibn Kamil ibn Siracuddin əl-Cimari əl-Sənani əl-Yəmənidir. Atası Münəbbih İran padşahlarının nəslindən olmuş, Məhəmmədin sağlığında islamı qəbul etmişdir. Anası Himyardan idi və "Himyar dili"ndə danışırdı. Başqa bir versiyaya görə, islamı yalnız onun oğlu Vəhb qəbul etmişdir. Rəvayətə görə, onun əcdadları əslən Heratdan olmuşdur.

İsrailiyyatı yaxşı bilməsi bəzi tarixçilərin onun yəhudi mənşəli olduğuna inanmasına səbəb olmuşdur, baxmayaraq ki, o, bu biliyi müəllimi İbn Abbasdan almışdı. Nəvəvi və İbn Xəllikan kimi bioqraflar onun yəhudi köklərindən bəhs etmirlər. Onun 138 hədisdən ibarət "Səhifə" əsərinin müəllifi olan Həmmam adlı qardaşı var idi. O, dindar bir həyat sürmüşdür. Yəməndən olan xristian Cəbrayıl İslamı qəbul etmiş və ondan İncili öyrənmişdir. Ömrünün çox hissəsini Sənada keçirmişdir. O, məscidin imamı olmuş, Əməvi Ömər ibn Əbdüləzizin dövründə qazı təyin edilmişdir. İradə azadlığınıntərəfdarından o, yəhudi və xristian müqəddəs kitablarına istinad edərək mütləq İlahi təqdirin tərəfdarı olmuşdur. O, 728-ci və ya 732-ci ildə Yəmən valisinin hökmü ilə çubuqlarla döyülərək öldürülmüşdür. Onun qəbri Səna mərkəzi məscidinin yaxınlığında yerləşir.

## İstinadlar

## Əlavə ədəbiyyat
* Wahb b. Munabbih / Khoury, R. G. // Encyclopaedia of Islam. 2 ed :  [англ.] : in 12 vol. / ed. by P. J. Bearman, Th. Bianquis, C. E. Bosworth, E. van Donzel, B. Lewis, W. P. Heinrichs et al. — Leiden : E.J. Brill, 1960—2005. (платн.)
Səməd Vurğun (dəqiqləşdirmə)

* Səməd Vurğun
* Səməd Vurğun (Şəmkir)
* Səməd Vurğun (film, 1958)
* Səməd Vurğun (film, 1966)
* Səməd Vurğun (film, 1976)
Azərbaycan hotellərinin siyahısı

## Bakı
* Abşeron
* Bulvar
* Fairmont Baku
* Four Seasons Hotel Baku
* Grand Hotel Europe Baku
* Hilton Baku
* Hyatt Regency
* İnturist otel
* Jumeirah Bilgah Beach Hotel
* Kempinski Hotel-Badamdar
* Park Inn

### Sökülən
* Azərbaycan
* Abşeron
* Gənclik
* Köhnə İnturist
* Metropol
* Moskva
* Muğan
* Naxçıvan
* Qarabağ
* Təbriz
* Yeni Avropa

## Xızı-Abşeron

## Həmçinin bax

## İstinadlar

## Xarici keçidlər
Azərbaycan Beynəlxalq Müdafiə Sərgisi

**Azərbaycan Beynəlxalq Müdafiə Sərgisi** və ya **"ADEX"** — regionda müdafiə sənayesi və daxili təhlükəsizliyə həsr olunmuş və iştirakçılara həm Azərbaycanın hərbi rəhbərliyi, həm də qlobal hərbi-müdafiə ictimaiyyəti ilə görüşlər keçirmək üçün unikal imkan yaradan tədbirdir.ADEX sərgisi Azərbaycan Respublikası Müdafiə Sənayesi Nazirliyinin təşəbbüsü və Azərbaycan Respublikası Müdafiə Nazirliyinin dəstəyi ilə keçirilir. Sərginin təşkilatçısı "Caspian Event Organisers" şirkətidir.

## Məqsəd
"ADEX" sərgisi məhsullarınızı birbaşa alıcılar, sifarişçi firmalar, nüfuzlu tövsiyə mənbələri və son istehlakçılar vasitəsi ilə sata biləcəyiniz meydança olmaqla yanaşı, dəniz, hava və quru qoşunları üçün nəzərdə tutulmuş məhsulların, eləcə də milli təhlükəsizlik (Homeland Security) məhsullarının təqdim edilməsi üçün ideal platformadır. Həmçinin "ADEX" sərgisi sektorun iştirakçıları, ziyarətçiləri və ekspertləri arasında təcrübə mübadiləsinə, o cümlədən məhsulların regional müdafiə sənayesi bazarının tələblərinə uyğun olaraq modernləşdirilməsinə şərait yaradır.

## Sərgi bölmələri

## Tədbirlər
Azərbaycan Respublikasının Prezidenti, Ali Baş Komandan İlham Əliyev "ADEX" sərgilərinin daimi ziyarətçisidir. Azərbaycan Beynəlxalq Müdafiə Sərgisi ilk dəfə 2014-cü ildə keçirilib. Sərgidə 33 ölkədən 170-dən artıq şirkət iştirak etmişdir. Müasir silah və texnikaların nümayişi, Müdafiə Sənayesi Bakı Ekspo Mərkəzində təşkil olunmuşdur.

2016-cı ildə ADEX sərgisində dünyanın 34 ölkəsini təmsil edən 216 şirkət, 19 ölkədən 25 rəsmi nümayəndə heyəti iştirak etmişdir. İştirakçıların coğrafiyası Latviya, Monteneqro, Xorvatiya, Çex Respublikası və Estoniya kimi ölkələrin hesabına genişlənib. Ümumilikdə, ziyarətçi şirkət və qurumlarla birlikdə sərginin coğrafiyası 44 ölkəni əhatə etmişdir.

## Qalereya

Şəkil:Delegates ADEX.jpg
Şəkil:ADEX opening.jpg
Şəkil:ADEX Expo Center.jpg
Şəkil:Rebuild opening.jpg
Şəkil:President at ADEX.jpg


## İstinadlar

## Xarici keçidlər

*
Nadir Axundov

**Nadir Ələkbər oğlu Axundov** () — Azərbaycan-sovet dövlət xadimi, Azərbaycan SSR ticarət naziri (1955–1959), Azərbaycan SSR xalq yüngül sənaye komissarı (1942–1946) və yüngül sənaye naziri (1946–1947, 1952–1953).

## Həyatı
Nadir Ələkbər oğlu Axundov 1912-ci ildə Yelizavetpol (Gəncə) şəhərində sənətkar sərrac ailəsində anadan olmuşdur. 6 yaşında anasını, 10 yaşında isə atasını itirmiş, beş il təhsil ala bilmişdir. 14 yaşında işləməyə başlamış, bağban yanında üç il muzdur-şagird olmuşdur. 1927-ci ildə komsomol təşkilatına daxil olmuşdur.

Nadir Axundov təhsilini davam etdirmək və su təsərrüfatı sahəsi üzrə ixtisasa yiyələnmək üçün Bakıya gələrək Ağamalıoğlu adına texnikumda iki il təhsil alsa da, ağır xəstəlik səbəbindən təhsilini yenidən yarımçıq qoymağa məcbur olmuşdur. 1933-cü ilin mart ayında o, Azərbaycan SSR Xalq Yüngün Sənaye Komissarlığının Bakıdakı 3 nömrəli gön-dəri zavodunda fəhləliyə başlamış, il yarımdan sonra isə Moskva Dəri Ayaqqabı Texnikumunda oxumağa göndərilmiş, buranı 1937-ci ildə əla qiymətlərlə bitirmişdir. Bakıya qayıtdıqdan sonra yenidən 3 nömrəli gön-dəri zavodunda çalışmış, zavodun baş texnoloqu olmuşdur. Sonralar isə Bakıda 2 nömrəli gön-dəri zavodunun baş mühəndisi və 2 nömrəli ayaqqabı fabrikinin direktoru olmuşdur.

1941-ci ildə Azərbaycanın rəhbər təsərrüfat işlərinə irəli çəkilən Nadir Axundov Azərbaycan SSR xalq yüngül sənaye komissarının müavini vəzifəsində çalışmışdır. 1942-ci ildə müharibəyə yollanmış, piyada polkunun batalyon komissarı olmuşdur. Döyüşlərdə yaralanaraq ordudan tərxis edilmiş, Bakıya qayıtdıqdan sonra Azərbaycan SSR xalq yüngül sənaye komissarı vəzifəsinə irəli çəkilmişdir.

Nadir Axundov 1949-cu ildə  bitirmişdir. 1950-ci ildə yüngül sənaye, toxuculuq sənayesi və yeyinti sənayesi nazirliklərinin birləşdirilməsi ilə əlaqədar olaraq Azərbaycan SSR pambıqçılıq nazirinin birinci müavini təyin edilmişdir. 1952-ci ildən o, yüngül sənaye naziri, 1955-ci ilin fevral ayından 1959-cu ilin yanvar ayınadək isə Azərbaycan SSR ticarət naziri vəzifələrində işləmişdir.

Nadir Axundov 1939-cu ildən Sovet İttifaqı Kommunist Partiyasının üzvü olmuş, 1946-cı ildə SSRİ Ali Sovetinin 2-ci çağırış deputatı seçilmişdir. Azərbaycan Kommunist Partiyası Mərkəzi Komitəsinin üzvlüyünə namizəd olmuşdur. "Lenin" və "Qırmızı əmək bayrağı" ordenləri ilə təltif edilmişdir.

Nadir Axundov uzun sürət xəstəlikdən sonra 4 aprel 1959-cu ildə 47 yaşında vəfat etmişdir.

## İstinadlar

## Xarici keçidlər

* 
* 

## Həmçinin bax
* Azərbaycan SSR hökuməti (1953–1955)
* Azərbaycan SSR hökuməti (1955–1959)
Əhməd Zeyni Dəhlan

**Əhməd Zeyni Dəhlan** ( ; ) — islam ilahiyyatçısı və tarixçisi. O, Məkkədə şafi məzhəbinin baş müftisi və Osmanlı dövlətinin Hicaz vilayətində şeyxülislamı, imam Hərəmeyn olmuşdur. Dəhlan vəhhabiliyi ifrat tənqidləri və sufizmə meyli ilə tanınırdı. O, vəhhabi təsirinə qarşı yazdığı traktatında Dəhlan aydın şəkildə təsəvvüfü islam praktikasının hüquqi və ayrılmaz hissəsi kimi nəzərdən keçirir.

## Həyatı
1816-cı və ya 1817 -ci ildə Məkkədə anadan olmuşdur. Müəllimi Əhməd əl-Mərzuqi əl-Maliki əl-Məkki olmuşdur. 1886-cı ildə Mədinədə vəfat etmişdir.

## İstinadlar

## Xarici keçidlər

* Əhməd Zeyni Dahlanın qısa tərcümeyi-halı
Mirvari (roman)

**Mirvari** — Amerikalı yazıçı Con Steynbekin romanıdır. İlk dəfə 1947-ci ildə nəşr olunan hekayə, insanın məqsədini, eləcə də tamahkarlığı, cəmiyyət normalarına qarşı çıxmağı və pisliyi araşdırır.

## Məzmun
Kino övladını xilas etmək üçün tək ümidi dənizdən çıxardığı misli görünməmiş mirvari idi, Kino-nun qulaqlarında cingildəyən və bütün şəhərə yayılan İnci nəğməsi ailə, şər, ümid və düşmənçilik nəğməsi ilə qarışacaq. Steynbek Kino-nun dərinliklərdən qazıb çıxardığı mirvari ilə yaşadığımız dünyaya və insan dramına işıq salır.

## İstinadlar
Cəfər Mehrad

**Cəfər Rəsul oğlu Mehrad** (14 oktyabr 1946, Təbriz) — kitabxanaşünaslıq və informasiya elmləri üzrə dünya şöhrətli Azərbaycan əsilli İranlı alim, elmlər doktoru, professor.

## Həyatı
14 oktyabr 1946-ci ildə Cənubi Azərbaycanın (indiki İran) Təbriz şəhərində anadan olmuşdur.

## Elmi fəaliyyəti
Professor Cəfər Mehrad Şiraz Universitetinin "Bilik və informasiya elmi" kafedrasını (1979), "Ədəbiyyat və humanitar elmlər kolleci"ni (1984), həmçinin "Mərkəzi kitabxana və sənədləşdirmə mərkəzi"ni (1986) formalaşdırmışdır. O, 1991-ci ildə İran İslam Respublikasının Şiraz şəhərində "Elm və texnologiya üzrə Regional İnformasiya Mərkəzi"ni (ing. RICEST), o cümlədən bu şəhərdə 2008-ci ildə "İslam Dünyasının Elmi İstinad Mərkəzi"ni (ing. Islamic World Science Citation Center — ISC)yaratmışdır. Bundan savayı, görkəmli alim "International Journal of Information Science and Management" (İnformasiya elmi və idarəetmə üzrə beynəlxalq jurnal) adlı elmi dərginin (2003) təsisçisi və baş redaktorudur.

## İstinadlar

## Xarici keçidlər
* International Journal of Information Science and Management
* Islamic World Science Citation Center
* Regional Information Center for Science and Technology (RICeST)
Əsgər İsmayılov

* Əsgər Ələkbər oğlu İsmayılov — həkim, Azərbaycan SSR xalq səhiyyə komissarı və naziri (1941–1947)
* Əsgər Cəfər oğlu İsmayılov — Azərbaycan kinooperatoru və ssenaristi

## Həmçinin bax
* Əsgər
* İsmayılov
İbn Cureyc

**Əbül-Vəlid Əbdülməlik ibn Əbdüləziz ər-Rumi**, həmçinin **İbn Cureyc** (; ) — islam ilahiyyatçısı, Məkkə ənənəçisi.

## Həyatı
Onun tam adı Əbülvəlid Əbdülməlik ibn Əbdüləziz ibn Cureyc ər-Rumi əl-Qureyşi əl-Məkkidir. O, yunan əsilli idi. Tarixçilər oun Xalid ibn Əsəd ailəsinin azad edilmiş adamı olduğunu güman edirlər. Filologiya, ədəbiyyat, tarixlə maraqlanırdı. Əta ibn Əbu Rəbah, Mücahid, İkrimə və başqalarından hədis nəql etmişdir. Vaqi, İbn Mübarək, Süfyan ibn Üyeynə və başqalarının hədisləri ondan nəql olunmuşdur.

## Mənbə
### İstinadlar

### Ədəbiyyat
* Ibn D̲j̲urayd̲j̲ / Pellat, Ch. // Encyclopaedia of Islam. 2 ed :  [англ.] : in 12 vol. / edited by P. Bearman; Th. Bianquis; C. E. Bosworth; E. van Donzel & W.P. Heinrichs. — Leiden : E.J. Brill, 2004. — Vol. 12. — P. 386. (платн.), "
Omanın Bəhreyni işğalı (1717)

**Omanın Bəhreyni işğalı (1717)** — Bəhreyndəki 115 illik Səfəvi sülaləsi hakimiyyətinə son qoyan Oman müdaxiləsi nəzərdə tutulur. Əsrin əvvəllərindən başlayan əfqan və digər üsyanlar Səfəvi imperiyasının zəifləməsinə səbəb oldu. Bundan istifadə edən Oman dövləti Bəhreyndəki Səfəvi hakimiyyətini devirməyi və oraları öz hakimiyyəti altına almağı bacardı. Bu zaman Omanı Yaruba sülaləsi idarə etməkdə idi. Bu sülalədən olan II Sultan ibn Seyf Bəhreyni ələ keçirdi və əkbərilərin nümayəndəsini taxta çıxardı.

## Tarixi
Bəhreynli teoloq Şeyx Yusif əl-Bəhreyni hazırladığı şiə alimlərin bioqrafik lüğətində - Lu’lu’at al-Baḥrayn  (Bəhreyn incisi) - işğalı öz nöqtey-nəzərindən belə izah edir:

## Nəticə
Sultan ibn Seyfin qüvvələrinin Bəhreyndən geri çəkilməsindən sonra orada hakimiyətini qoruya bilmədi, lakin Omanlıların getməsindən sonra da Bəhreyndə sabitlik yaranmadı. Səfəvi imperiyasının ziyasi zəifliyi ona gətirib çıxardı ki, tez bir zamanda Bəhreyn adaları Huvala tayfası tərəfindən işğal edildi. Bu işğalı əl-Bəhrəni *dağıdılma* kimi təsvir edir.. Demək olar ki, durmadan davam edən müxtəlif sünni dəniz qüvvələrinin, Omanlıların və Səfəvilərdən sonra Nadir şahla Kərim xan Zəndin müdaxilələri Bəhreynin getdikcə zəifləməsinə və geridə qalmasına səbəb oldu. Həmçiniin, omanlılar tərəfindən inci tacirlərinə və toplayıcılarını tətbiq edilən yüksək vergilər bu sahələrin də tənəzzül etməsinə yol açdı. Danimarkalı ərəbşünas Karsten Niebuhr 1763-cü ildə tapmıdı ki, bu siyasi və iqtisadi müharibələrə, münaqişələrə görə Bəhreyndə 360 ədəd olan yaşayış məntəqəsinin sayı 60-a qədər enmişdir.

1783-cü ildə Bəhreyn Əl-Xəlifə sülaləsindən olan bir sıra şeyxlər tərəfindən idarə edildi. Bu sülalənin nümayəndələri Bəhreyni bu  gündə idarə etməyə davam edirlər.

## Həmçinin bax
* Bəhreyn tarixi

## İstinadlar

## Mənbə
* 

*
Alessandra

**Alessandra** — ad.

* Alessandra Ferezin — Braziliyanı təmsil edən bədii gimnast.  
* Alessandra Aguilar — İspaniyalı marafonçu. 
* Alessandro Santos — Yaponiya futbolçusu.
Əsgər İsmayılov (həkim)

**Əsgər Ələkbər oğlu İsmayılov** () — Azərbaycan həkimi və dövlət xadimi, Azərbaycan SSR xalq səhiyyə komissarı və naziri (1941–1947), tibb elmləri namizədi (1935), dosent, Azərbaycan SSR əməkdar həkimi.

## Həyatı
Əsgər Ələkbər oğlu İsmayılov 1898-ci ildə Naxçıvan şəhərində kəndli ailəsində anadan olmuşdur. 1927-ci ildə Azərbaycan Dövlət Universitetinin Tibb fakültəsini bitirdikdən sonra o, fakültə terapiya klinikasının ordinatoru təyin edilmiş, 1929-cu ildən isə həmin klinikanın aspirantı olmuşdur. 1935-ci ildə tibb elmləri namizədi alimlik dərəcəsini almışdır. Həmin vaxtdan Böyük Vətən müharibəsi başlananadək Azərbaycan Dövlət Tibb İnstitutunda işləmiş və eyni zamanda Elmi-Tədqiqat Klinik İnstitutuna rəhbərlik etmişdir.

Əsgər İsmayılov 1941-ci ildən 1947-ci ilədək Azərbaycan SSR xalq səhiyyə komissarı (1946-cı ildən naziri) işləmişdir. Həyatının son illərində Nəriman Nərimanov adına Azərbaycan Dövlət Tibb İnstitutu terapiya və daxili xəstəliklər prapedevtikası kafedrasında fəaliyyət göstərmiş, kənd əhalisinə tibbi yardım göstərən həkimlər briqadasının rəhbəri olmuşdur.

Əsgər İsmayılov 1920-ci ildən RK(b)P (Sov. İKP) üzvü olmuşdur. "Azərbaycan SSR əməkdar həkimi" fəxri adına layiq görülmüş, "Qırmızı əmək bayrağı", "Qırmızı ulduz" ordenləri və medallarla təltif edilmişdir.

Əsgər İsmayılov 14 mart 1959-cu ildə vəfat etmişdir.

## İstinadlar

## Xarici keçidlər
*
Liverpul Universiteti

**Liverpul Universiteti** ― İngiltərənin Liverpul şəhərində yerləşən, Böyük Britaniyanın nüfuzlu tədqiqat universitetlərindən biri. 
## Həmçinin bax
* Böyük Britaniya universitetlərinin siyahısı

## İstinadlar
Türkiyədə dövlət çevrilişi (1980)

**12 sentyabr çevrilişi** və ya **12 sentyabr hərbi müdaxiləsi **— Türkiyə Silahlı Qüvvələrinin 12 sentyabr 1980-ci ildə həyata keçirdiyi dövlət çevrilişi.

12 sentyabr 1980-ci il gecəsi Türkiyə SQ tərəfindən yerli saatla saat 03:00-da TRT, PTT və digər kommunikasiya idarələri üzərində nəzarəti ələ keçirərək başlayan hərbi müdaxilə Daxili İşlər Nazirliyi, Polis Müdirlüyü, Baş nazir Süleyman Dəmirəlin ofisi və digər hədəflər də ələ keçirildikdən sonra saat 04:00-da radio vasitəsilə bütün ölkəyə bildirildi. İlk bildirişdə *"Bu müdaxilənin məqsədi ölkənin bütövlüyünü qorumaq, milli birlik və bərabərliyi təmin etmək, ola biləcək vətəndaş müharibəsi və qardaş qırğınının qarşısını almaq, dövlət hakimiyyətini və mövcudluğunu yenidən təsis etmək və demokratik quruluşun fəaliyyətinə mane olan səbəbləri aradan qaldırmaqdır."* deyə bildirilmişdir.

Müdaxilə nəticəsində Türkiyə Böyük Millət Məclisi və Baş nazir Süleyman Dəmirəl hökumətinin fəaliyyəti sona çatdı, parlament üzvlərinin toxunulmazlığı ləğv edildi, ölkənin hər yerində hərbi vəziyyət elan edildi və xarici ölkələrə çıxış qadağan edildi. Baş Qərərgah rəisi general Kənan Evrən dövlət başçısı oldu. Qanunvericilik səlahiyyətindən istifadə etmək üçün Kənan Evrenin sədrliyi ilə qüvvələr komandirlərindən ibarət Milli Təhlükəsizlik Şurası yaradıldı. Siyasi partiyalar ləğv edildi, pariya liderləri əvvəlcə hərbi bazalarda nəzarət altında saxlanıldı, sonra sərbəst buraxıldı, bir müddət sonra isə bəziləri ittiham olundu. 1961-ci il Konstitusiyası ləğv edildi və Türkiyə siyasətində hərbi dövr başladı. Yeni konstitusiya hazırlandı, 7 noyabr 1982-ci ildə referendum keçirildi və 91,37% səslə 1982-ci il Konstitusiyası və Kənan Evrənin hakimiyyəti qəbul edildi.

Çevrilişdən sonra rəsmi qeydlərə əsasən, 650.000 nəfər nəzarət altına alındı, 230.000 nəfər məhkəməyə verildi, həbsxanalarda edilən işgəncə nəticəsində ölən 171 nəfər daxil olmaqla 300 nəfər öldürüldü, 48 nəfər edam edildi, 1.683.000 nəfər isə qeydiyyata alındı.

## Zəmin

### Sui-qəsdlər

## Çevrilişdən sonra
Yadlaşdırma effekti

**Yadlaşdırma effekti** — Bertolt Brextin birbaşa marksizm-leninizmin təsiri ilə yaratdığı və müraciət etdiyi tamaşaçı kütləsini də fəhlə sinfi kimi müəyyən edən teatr nəzəriyyəsinin (Epik teatr) ən mühüm elementlərindən biridir.

## Tərifi
Aristotelçi olmayan, yəni identifikasiyaya əsaslanmayan səhnə əsərlərində tamaşaçıların tamaşanın personajları ilə sırf təcrübə vəhdətində qalmasının qarşısını almaq məqsədi daşıyan nümayiş metodunun adıdır.

## Konsepsiyanın mənşəyi
Brext burjua üçün işlədiyinə inandığı dramatik teatra qarşı çıxmış və öz teatrında tamaşaçıları kor-koranə əyləndirməkdənsə, tamaşaçıda şüur yaratmağı qarşısına məqsəd qoymuşdur. Bu məqsədlə onun nəzəriyyəsini hazırlamış olduğu epik teatr anlayışının ifa üsulu öz gücünü hədəf aldığı yadlaşdırma effektindən alır. Brextin yadlaşdırma effekti anlayışını öz teatrı üçün seçərkən ona əsasən Çin Teatrlarının aktyor anlayışının və rus formalist yazıçılarının təsir etdiyi qəbul edilir.

## Brextin Çin teatrında müşahidə etdiyi yadlaşdırma texnikaları
* **Dördüncü divarın sökülməsi**: Epik teatrda aktyorlar özlərini onları əhatə edən üç divardan əlavə dördüncü divar da mövcud imiş kimi aparmırlar. Başqa sözlə, aktyorlar tamaşaçıların varlığından xəbərdar olduqlarını açıq şəkildə bildirirlər. Aktyorlar tərəfindən ifa edilən bu fərqində olmaq və xəbəri olmaq vəziyyəti ​​teatrın illüziya effektini aradan qaldırır. Başqa bir sözlə, tamaşaçının katarsis yaşamasının qarşısını alır.
* **Özünü Görünüşün İfa edilməsi**: Bu aktyorun tamaşanın gedişi sırasında mimikasının oyunlaşdırılmasıdır. Tamaşaçıda yadlaşdırma effektini təmin edəcək digər bir üsul isə aktyorun özünü müşahidə etməsidir. Oynadığı personajı canlandırdığı əsnada aktyor sanki "Eyni ilə belə deyilmi?" deyirmiş kimi tamaşaçılara nəzər salır və tamaşaçıların reaksiyasını öyrənir.
* **Təqlid olunanın oyunlaşdırılması**: Bu, jestin oyunlaşdırılmasıdır.

## İstinadlar
Kristian Asllani

**Krisian Asllani** () – İtaliya A Seriyasında çıxış edən İnterin futbolçusu. Müqavilə ilə Empoliyə məxsusdur.

## Karyerası
### [[Empoli FK|Empoli]]
Empolidə ilk matçına 13 yanvar 2021-ci ildə keçirilən Napoli-Empoli matçının 85-ci dəqiqəsində çıxıb. Matç Napolinin 3-2 hesablı qələbəsi ilə başa çatıb. Empolidə ilk qolunu isə 6 may 2022-ci ildə keçirilən İnter-Empoli matçının 28-ci dəqiqəsində vurub. Matç İnterin 4-2 hesablı qələbəsi ilə başa çatıb.

### [[İnter Milan FK|İnter]] (icarə)
İnterdə ilk matçına 12 iyul 2022-ci ildə keçirilən Luqano-İnter matçında çıxıb. Matça start heyətdə başlayan Kristian Asllani 88-ci dəqiqədə əvəzlənib.Matç İnterin 1-4 hesablı qələbəsi ilə başa çatıb.

## İstinadlar
Sano Tsunetami

– Yaponiya siyasətçisi. Yaponiya donanmasının qurulmasında iştirak etmişdir. Yaponiya Qırmızı Aypara Cəmiyyətinin qurucusu kimi tanınır.

## Həyatı
1822-ci ildə Yaponiyanın Saqa hanında doğulmuşdur. Hirose Mototaka, Oqata Koan, İto Qenboku və başqa şəxslərin nəzarəti altında Qərb elmlərini öyrənmişdir. Tokuqava şoqunluğu tərəfindən Naqasakidə keçirilən ilk donanma təlimi proqramında iştirak etmişdir. Qərb elmlərinin donanma üçün istifadə olunmasında və yaşadığı han üçün donanmanın qurulmasında aktiv iştirak etmişdir.

1867-ci ildə Avropa ölkələrinin hərbi sistemlərini tədqiq etmişdir. 1868-ci ildə Meyci islahatından sonra Yaponiya donanmasının qurulmasında iştirak etmişdir. 1877-ci ildə Satsuma üsyanında yaralanan əsgərlərə tibbi yardım göstərmək üçün  adlı təşkilat qurmuşdur. Bu təşkilat 1887-ci ildə Yaponiya Qırmızı Aypara Cəmiyyətinə çevrilmiş, Sano ilk prezidenti olmuşdur.

Qenroin təşkilatında fəaliyyət göstərmiş, eləcə də, maliyyə naziri, gizli məsləhətçi, kənd təsərrüfatı və ticarət naziri kimi vəzifələri tutmuşdur.

## Qeydlər

## İstinadlar

## Ədəbiyyat
*
Herat döyüşü (1598)

**Herat döyüşü** — 9 avqust 1598-ci ildə Xorasan və Bəlx uğrunda Şeybani xanlığı arasında baş vermiş döyüşdür. Döyüş özbəklərin tam məğlubiyyəti ilə nəticələnmiş, nəticədə Səfəvi imperiyası Xorasandakı hakimiyyətini tam bərpa etmiş və regionu geri qaytarmışdır.

## Arxa plan
Şah Məhəmməd Xudabəndənin hakimiyyət dövründə Səfəvi imperiyası dərin daxili çalxantılar keçirməkdə idi. Şahın zəifliyinin də mühüm rol oynadığı bu qarışıqlıq dönəmində imperiya şərq və qərbdəki qonşularından hücumlara məruz qalmışdı. 1578-ci ildə Osmanlı imperiyasının Səfəvi imperiyasına müharibə elan etməsindən istifadə edən Şeybani dövləti də Səfəvilərə şərqdən hücum etdilər. Osmanlı-Şeybani ittifaqı Səfəvi imperiyasına iki cəbhədə müharibə aparmağa vadar edirdi. Qərbdə osmanlı imperiyasına qarşı məğlubiyyətdən sonra Şeybanilər sülaləsini əvəz edən Həştərxanilər sülaləsi  Xorasana hücum edərək oranı ələ keçirdilər. Xorasan çox mühüm strateji mövqeyə sahib olmaqla birlikdə, ticarət yollarının üzərində yerləşirdi.

Şah Məhəmməd Xudabəndənin yerinə 1587-ci ildə gənc oğlu Şah Abbas çıxdı. O, öz qarşısına bütün itirlən torpaqları geri qaytarmaq vəzifəsini qoymuşdu. Osmanlı imperiyası ilə xoşagəlməz sülh imzalayan Şah Abbas bundan sonra aktiv ordu başda olmaqla islahatlara başladı və dövlətinin mərkəziləşdirilməsinə çalışdı. Səfəvi imperiyasının ən təhlükəli düşməninin onun qərb sərhədində olması faktına baxmayaraq, Şah Abbas onlarla hələ mübarizə aparmağın çox çətin olacağının fərqində idi. Buna görə də, o, ilk mərhələdə şərqdəki düşmənin hədəsini ortadan qaldırmağın daha məqsədəuyğun olacağı qərarına gəldi. 1597-ci ildə Şah Abbas özbəklər üzərinə yürüşə başladı. Xorasanın əsas şəhərlərinin bir çoxu ələ keçirildi. Məşhəd rahatlıqla Səfəvi ordusuna tabe etdirildi. Lakin özbək komandanı Din Məhəmməd sağ qurtularaq Herata qaçmağı bacardı. 9 avqust 1598-ci ildə Səfəvi ordusu Herata yaxınlaşdı.

## Döyüş
Heratın qala divarlarının möhkəmlənliyini görən Şah Abbas qalanın mühasirəsinin çox uzun müddət davam edə biləcəyinin fərqində idi. Buna görə də, saxta geri çəkilmə taktikası işlədərək özbək qoşununu qaladan çıxmağa vadar edə bildi. Qaladan çıxan özbək qoşunu Səfəvi ordusu tərəfindən mühasirəyə alındı və darmadağın edildi. Döyüşdə özbək komandanı Din Məhəmməd yaralandı və geri çəkilmə yolunda öz döyüşçüləri tərəfindən qətlə yetirildi.

## Nəticə
Bu yürüşün uğurla nəticələnməsi ilə Səfəvi imperiyası sadəcə Xorasanı geri qaytarmadı, həm də şərqdəki əsas rəqibinə elə bir zərbə vurdu ki, şərq sərhədlərinin təhlükəsizliyini təmin edə bildi. Belə ki, özbək ordusuna 1598-ci il döyüşü ilə elə bir ağır zərbə vurulmuşdu ki, onlar bundan sonra uzun müddət qüvvələrini bərpa edib, Səfəvi imperiyası ilə açıq mübarizəyə girə bilmədilər. Şah Abbas yalnız çox əhəmiyyət verdiyi şərq sərhədlərinin təhlükəsizliyini təmin etdikdən sonra Osmanlı imperiyası ilə müharibə məsələsinə kökləndi və 1603-cü ildə bu müharibəyə başladı. Bu müharibə nəticəsində Osmanlı ordusu üzərində böyük zəfərlər qazanıldı.

## Həmçinin bax
* Özbəklərin Xorasana yürüşü (1578)
* Səfəvi-Şeybani müharibəsi
## İstinadlar

## Mənbə
* 
*
Adamlar

**Adamlar**-2014-ci ildə qurulmuş vokalist, gitaraçı Tolga Akdoğan, gitaraçı Gürhan Öğütücü, baş gitaraçı Berat İşçioğlu və nağaraçı Berkan Tilavel'dən ibarət rok musiqi qrupudur.

## Karyera
İlk olaraq Tolga Akdoğan "Adamlar" adı ilə əlavə layihə olaraq musiqi hazırlamağa başladı. Sonralarda o kariyerasına bu adla davam etmək qerarına gəldi. Albom prosesi albomdakı mahnıları toplamaq ideyası ilə başladı. Beləliklə albomun hazırlanması prossesi başladı. Bu müddət ərzində qrupda fəaliyyət göstərəcək üzvlər müəyyənləşdirilib. Heyət Tolga Akdoğan, Berkan Tilavel, Burak Güngörmüş, Gürhan Öğütücü və sonradan gələn Burak Irmak ilə tamamlanıb. 2014-ci ilin sentyabr ayında  *Eski Dostum Tankla Gelmiş* adlı ilk albomlarını hazırlamışdırlar. Tərz olaraq əyləncəli sözlərə və musiqilərə sahib olan bu albom dinləyiciləri tərəfindən maraqla qarşılanıb. 2016-cı ilin oktyabr ayında ikinci albomları olan *Rüyalarda Buruşmuşuz* dinləyicilərə təqdim olunub. 2018-ci ilin avqust ayında *"Hikaye"* 
sinqlı klipi ilə birlikdə işıq üzü gördü. 12 aprel 2019-cu ildə bu mahnınında yer aldığı 
*Dünya Günlükleri*adlı üçüncü albom ərsəyə gəlmişdir. 2021-ci ilin iyun ayında isə **[[Sezen Aksu ]]-**nun *"Küçüğüm"* adlı mahnısına cover etmişdirlər.

## Diskoqrafiya
**Albomları**

**Ep'ləri**

**Single'ları**

## İstinadlar
Qazi (dəqiqləşdirmə)

* Qazi — 
* Qazi (islam) — 
* Qazı — hökmdar tərəfindən təyin olunmuş və şəriət əsasında ədaləti bərqərar edən müsəlman məmur-hakimi.
* Qazi (İran) — İranın Şimali Xorasan ostanının Manə və Səməlqan şəhristanının Səməlqan bəxşində şəhər. 
* Qazi Quşçu (Bicar) — İranın Kürdüstan ostanı Bicar şəhristanının ərazisinə daxil olan kənd.
Bayram Budaqov

**Bayram İsmayıl oğlu Budaqov** () — hücumçu mövqeyində çıxış etmiş Ukrayna və Azərbaycan futbolçusu. 

## Karyerası
### Klub karyerası
Bayram Budaqov 8 yanvar 1994-cü ildə Gürcüstanın Marneuli bələdiyyəsinin Sabirkənd kəndində anadan olub. Ukraynanın "XQVUFK-1 Xarkov", "Metallist Xarkov", "İliçyovets Mariupol" və "Dnepr" komandalarının yetirməsidir. Sonuncunun heyətində 2011-2014-cü illər aralığında əvəzedicilərin çempionatında 55 oyun keçirib, 9 qol vurub. 2014-cü ildə "Dnepr"lə müqaviləsi başa çatan Budaqov komandanı tərk edib.

2014-cü ilin iyun ayında "AZAL" və "Xəzər Lənkəran", iyul ayında "Qəbələ", 2015-ci ilin mart ayında isə "Neftçi" komandasında baxışda olub. 2016-cı il qış transfer pəncərəsi dönəmində "Xəzər Lənkəran"la müqavilə bağlayıb. 3 aprel 2016-cı ildə "Qarabağ"a qarşı oynanılan görüşdə yeni komandasında debüt edib. "Xəzər Lənkəran"ın heyətində ilk və yeganə qolunu 20 may 2016-cı ildə "Rəvan"ın qapısından keçirib.

2016-2017 mövsümünü Azərbaycan Birinci Liqasında mübarizə aparan "Səbail"in heyətində keçirib. Divizionun 13-cü turunda "Bakılı"nın,  17-ci turunda isə "Göyəzən"in qapısından 4 qol keçirərək pokerə imza atıb.

### Milli karyerası
Budaqov Azərbaycanın 19 və 21 yaşlılardan ibarət millilərinin üzvü olub. 2012-ci ildə 19 yaşlılardan ibarət millinin heyətində Avropa çempionatının seçmə mərhələsində 3 oyun keçirib, 2 qol vurub.

## Ölümü
Bayram Budaqov 10 oktyabr 2020-ci ildə Ukraynanın Odessa şəhərində qətlə yetirilib. Budaqovun yaxın qohumu Yaqub Acalovun sözlərinə görə, qətlə səbəb Instagramda paylaşım olub. Belə ki, 24-25 yaşlı oğlan Bayramı çox kobud şəkildə təhqir edib, bundan sonra onlar vəziyyəti aydınlaşdırmaq üçün görüşmək qərarına gəliblər. Görüş zamanı tərəflər arasında mübahisə yaranıb və dava düşüb. Qəfildən oğlan Budaqovun qarnına və ürəyinə 6-7 bıçaq zərbəsi endirib və qaçıb. Yaralı Budaqov maşında onu gözləyən Acalovun yanına gələrək bıçaqlandığını söyləyib və xəstəxanaya aparılmasını istəyib. Bayram dərhal şiddətli ağrı hiss etməyib və maşınla xəstəxanaya çata bilib. Xəstəxanada Bayram hətta tibb bacılarına necə və harasından vurulduğunu başa salıb. 5-10 dəqiqə sonra Budaqov əməliyyat masasına uzanıb, lakin daxili qanaxma baş verdiyindən onu xilas etmək mümkün olmayıb.

## İstinadlar

## Xarici keçidlər
* Bayram Budaqov ''Transfermarkt.com'' saytında
Xanım Deyzinin sürücüsü (film, 1989)

**Xanım Deyzinin sürücüsü** — Morgan Freeman, Jessica Tandy və Den Aykroydun baş rollarda oynadığı 4 Oskar nominasiyalı və 5 Oskar nominasiyasına da namizəd olmuş komediya-dram filmi.

## Süjet xətti

Miss Daisy Werthan (Jessica Tandy) 1950-ci illərdə yaxşı həyat sürən, lakin özünü heç vaxt zəngin görməyən və kasıb günlərini də heç vaxt unutmayan təvazökar yaşlı bir qadındır. O avtomobil sürməkdə bəzi problemlər yaşayır; başqalarının bağlarına girir, qəzaya düşür və s. Deyzinin keçmiş müəllim olan oğlu, Boolie (Dan Aykroyd) iş yerində bacarıqlarını gördüyü Hoke (Morgan Freeman) adlı bir adamı anasının sürücüsü olaraq işə götürür. Hokedən əvvəl onlarla yalnız İdellay (Ester Rolle) ilə işləmişdirlər. Lakin Daisy sürücü istəmir, çünki Hokenin çoxlu səhvlərə yol verdiyini və pis bir insan olduğunu düşünür. Onu dəfələrlə danlayır, onunla yola getmir. Nəhayət, Hoke Deysini yaxşı sürücü olacağına inandırır. Bu arada Daisinin bilmədiyi bir şey vardır ki, o da, gələcəkdə Hokeni çox sevəcəyidir.

## İstinadlar
Qızıl kompas (film)

**Qızıl kompas** () — Filip Pullmanın Şimal İşıqları romanı əsasında 2007-ci ildə çəkilmiş fantastika filmi. Rejissoru daha əvvəl “Oğlan haqqında” filmi ilə “Oskar”a namizəd olmuş Kris Veytsin çəkdiyi filmdə baş rollarda Nikol Kidman, Daniel Kreyq, Eva Qrin və Sem Elliot yer alıb. Film Üzüklərin ağası seriyasının istehsalçısı olan NewLine Cinema Company tərəfindən istehsal olunmuşdur. Filmin büdcəsi 250 milyon dollardır və 6 dekabr 2007-ci ildə buraxılmışdır. ABŞ-də 70 milyon dollar, dünya üzrə isə 372 milyon ABŞ dolları gəlir əldə etmişdir.

## Filmin süjet xətti

Oksforddakı Cordan Kollecində internat tələbəsi olan Lyra və onun leprikonu Pantalaimon, bir gün məktəbə gələn əmisi Lord Asrielin və alimlərin yığıncağına gizlicə qulaq asarkən, “toz” adlı bir şey, “şimalda havada dayanan bir şəhər” və “cinayətlə başa çatmış kəşfiyyat ekspedisiyası” haqqında müəmmalı hekayələr eşidirlər.

Bir müddət sonra ətrafdakı uşaqlar yoxa çıxmağa başlayır və daha sonra dostu Rocer də uşaq oğruları olan Hamhumlar tərəfindən qaçırılır. Çox keçmədən Liranın qəyyumluğu məktəb tərəfindən son dərəcə gözəl və cəlbedici bir insan olan xanım Koulterə verilir.

Lira əvvəlcə buna etiraz edir, lakin tezliklə hamı kimi o da xanım Koulter tərəfindən şirnikləndirilir. Lakin zaman keçdikcə gözəl olduğu qədər də qeyri-adi bir insan olan xanım Koulterin Lord Asrielin düşməni olduğunu anlayanda ondan qaçır və sığındığı Çinganlarla bərabər Şimala doğru ekspedisiyaya başlayır.

Bura zirehli ayıların hökm sürdüyü, cadugərlərin səmada uçduğu və bir qrup elm adamının barəsində danışmağın belə qorxulu olduğu təcrübələrin aparıldığı bir məkandır.

## İstinadlar
Lalela Msvane

**Lalela Mswane** (]) — cənubi afrikalı model və gözəllik kraliçası, Miss Supranational 2022 müsabiqəsinin qalibidir.

O, əvvəllər “Miss Cənubi Afrika 2021” və “Miss Universe 2021” müsabiqələrinin qalibi olub və burada 3-cü ikinci yeri tutub.

## İstinadlar
Maliyyə texnologiyası

**Maliyyə texnologiyası** (qısaldılmış  və ya ,  və ya ) maliyyə xidmətlərinin göstərilməsində ənənəvi maliyyə metodları ilə rəqabət aparmağı hədəfləyən texnologiya və innovasiyadır. Süni intellekt, Blokçeyn, Bulud texnologiyası və Böyük verilənlər FinTex-in “ABCD” (dörd əsas sahə)-si qəbul edilir. Fintech sektoru maliyyə əməliyyatlarını təkmilləşdirmək üçün texnologiyadan istifadə edən inkişaf etməkdə olan bir sektordur. Mobil bankçılıq, investisiya, borc xidmətləri və kriptovalyuta üçün smartfonların istifadəsi, maliyyə xidmətlərinin geniş ictimaiyyət üçün daha əlçatan olmasını hədəfləyən FinTex həlləridir. Maliyyə texnologiyaları şirkətləri həm startap, həm də mövcud maliyyə institutları və maliyyə şirkətləri tərəfindən təqdim olunan maliyyə xidmətlərinin istifadəsini dəyişdirməyə və ya təkmilləşdirməyə çalışan texnologiya şirkətlərindən ibarətdir. Sığorta sənayesinə yönəlmiş fintech şirkətlərinin bir hissəsi birlikdə *insurtech* və ya *insuretech* şirkətləri kimi tanınır.

## İstinadlar

## Xarici keçidlər
Tayrell Malasiya

**Tayrell Malasiya** () – İngiltərə Premyer Liqasında çıxış edən Mançester Yunaytedin futbolçusu.

## Karyerası

### [[Feyenoord FK|Feyenoord]]
Feyenoordda ilk matçına 6 dekabr 2017-ci ildə keçirilən Feyenoord-Napoli matçında çıxıb.Matç Feyenoordun 2-1 hesablı qələbəsi ilə başa çatıb. Feyenoordda ilk qolunu isə 26 avqust 2018-ci ildə keçirilən Heerenveen-Feyenoord matçının 47-ci dəqiqəsində vurub. Matç Feyenoordun 3-5 hesablı qələbəsi ilə başa çatıb. 5 iyul 2022-ci ildə Feyenoorddan ayrıldı.

### [[Mançester Yunayted FK|Mançester Yunayted]]
5 iyul 2022-ci ildə Mançester Yunaytedlə müqavilə imzaladı.Mançester Yunayteddə ilk matçına 12 iyul 2022-ci ildə keçirilən Mançester Yunayted-Liverpul matçının 46-cı dəqiqəsində çıxıb. Matç Yunaytedin 4-0 hesablı qələbəsi ilə başa çatıb.

## Uğurları
### Klub
 Feyenoord
* **Niderland Kuboku** 
** Qalib (1): 2017/18
* **Niderland Superkuboku** 
** Qalib (1): 2019
* UEFA Konfrans Liqası
** Finalçı (1): 2021/22

### Şəxsi

## İstinadlar
Stiven Strenc (Marvel Kinematoqrafiya Kainatı)

**Stiven Strenc** () — Marvel Kinematoqrafiya Kainatında (MCU) Benedikt Kambertbetç tərəfindən canlandırılan, eyniadlı Marvel Comics personajına əsaslanan və əsasən elmi dərəcəsinə uyğun olaraq Doktor Strenc olaraq adlandırılan uydurma personaj. Personaj ilk dəfə "Doktor Strenc" (2016) filmində karyerasını sona çatdıran avtomobil qəzasından sonra sehrli güclər kəşf edib dünyanı qoruyan neyrocərrah olaraq görünmüşdür.

## İstinadlar
C.A.R.V.İ.S.

**C.A.R.V.İ.S.** () — Stark ailəsinə məxsus süni intellekt. Uydurma personaj olan bu süni intellekt Marvel Kinematoqrafiya Kainatında (MCU) Pol Bettani tərəfindən səsləndirilmişdir. "Qisasçılar: Altron dövrü"ndə Altron tərəfindən parçalanan C.A.R.V.İ.S. Bettani tərəfindən canlandırılan Vijn olaraq fiziki görünüş əldə etdi.
Mehmandost-i Ülya (Nir)

**Mehmandost-i Ülya** () — İranın Ərdəbil ostanının Nir şəhristanı ərazisinə daxil olan kənd.

## Əhalisi
Kənddə 2006-cı il siyahıya alınmaya görə 375 nəfər yaşayır (75 ailə).

## İstinadlar
Trebiz

**Trebiz** (lat. Třebíz) — Çex Respublikasında, Kladno qraflığında yerləşən yaşayış məntəqəsidir.

## İstinadlar

## Xarici keçidlər
The Number of the Beast (albom)

***The Number of the Beast*** ingilis ağır metal qrupu Iron Maiden -in üçüncü studiya albomudur. 22 mart 1982-ci ildə Böyük Britaniyada EMI Records və ABŞ-də Harvest və Capitol Records tərəfindən yayımlanmışdır. Albom vokalist Bruce Dickinson ilə ilk, zərb qurğusunda ifa edən Clive Burr ilə isə sonuncu albom idi.İngiltərədə siyahılara 1 nömrədən daxil olan ilk ağır metal albomu olmuşdur.İngilis musiqi jurnalı "Kerrang!" tərəfindən hazırlanan "Ölmədən əvvəl dinləməli olduğunuz 100 albom" siyahısında *The Number of the Beast* 36.yeri tutmuşdur.Q jurnalının isə "Bütün vaxtların ən sərt 50 albomu" siyahısına daxil olmağı bacarmışdır.

*The Number of the Beast* tənqidi və kommersiya uğuru ilə qarşılandı və qrupun Böyük Britaniya Albomları Qrafikində birinci yerə çıxan və ABŞ *Billboard* 200 -də ilk 40-a çatan ilk albomu oldu. Albomda mövcud olan" Run to the Hills " və " The Number of the Beast " sinqlları qrupun İngiltərədə ilk 10-luğa daxil olan ilk parçaları idi. Albom, qapağında və daxilindəki mahnıların başlıqlarında dini istinadlar olması səbəbi ilə əsasən ABŞ-də olmaqla bir çox yerdə tənqidə məruz qaldı.

## Mahnı siyahısı
1)*"Invaders"* (Harris) - 3:20

2)*"Children of the Damned"* (Harris) - 4:34

3)*"The Prisoner"* (Harris/Smith) - 5:34

4)*"22 Acacia Avenue"* (Harris/Smith) - 6:34

5)*"The Number of the Beast"* (Harris) - 4:25

6)*"Run to the Hills"* (Harris) - 3:50

7)*"Gangland"* (Smith/Burr) - 3:46

8)*"Hallowed Be Thy Name"* (Harris) - 7:08

## Heyət
* Bruce Dickinson - vokal
* Dave Murray – elektro gitara
* Adrian Smith – elektro gitara,bek vokal
* Steve Harris – bass gitara,bek vocal
*Clive Burr– zərb qurğusu
Koramal (roman)

**Koramal** — Rövşən Abdullaoğlunun 2022-ci ildə nəşr olunan 4-cü romanı.

Kitabın təqdimat mərasimi Gəncədə baş tutub. İşıq üzü gördükdən cəmi bir neçə gün sonra artıq birinci nəşri tükənib.

## Məzmun

Bitməyən savaşlar, yuyulmuş beyinlər, insanlarla manipulyasiya edən imperialist qüvvələr, xəyanət, müəmmalı siyasi oyunlar, sirli qəhrəmanlar…

– Bu xalq igid doğmaqdan heç vaxt qısır olmayıb, olmayacaq da.

– Bəs, görəsən, xainlərin adı tarixə xain kimi düşməyəcək? Bu müharibədə yaşadığımız dəhşətlərdən gələcək nəsillərin xəbəri olmayacaq?..

Beşguşəli qızıl ulduzun parlaması uğrunda sevdiyi hər şeyi tərk etmək, silaha sarılıb yad diyarlara getmək asan deyildi, ancaq zaman iki cəbhə yoldaşına dönüşün daha çətin olduğunu göstərdi. Əfqanıstanda birgə vuruşduqları, uğrunda canlarını təhlükəyə atdıqları ermənilərlə öz vətənlərində, doğma Qarabağda alovlanan hərb meydanında üz-üzə gəldilər.

Bu dəfə iki dost qarşısındakına duyduğu saxta nifrətdən deyil, arxada qoyduqlarına olan sonsuz sevgidən silaha sarıldı. Yaşatmaq və məhv etmək istəyi, heyvani instinktlər və ali dəyərlər, cəsarət və cinayət – qəhrəmanlar mürəkkəb mənəvi dilemmaların öhdəsindən necə gələcəklər?

“Qırmızı imperiya”nın qanlı oraq-çəkici altına cəm olmuş sadə insanların kədərli aqibətinə, Əfqanıstan və Qarabağ müharibələrinin pərdəarxası məqamlarına işıq salan yeni roman: böyük bir tarixi dönəmi əhatə edən hadisələrdən bu dəfə quru, rəsmi faktlar deyil,  çətin və şanlı illərdən ruhən qalib çıxmış, hər birimizə tanış və doğma olan insanlar danışır.

## Nəşr

Kitab 2022-ci ildə Bakıda Qədim Qala nəşriyyatında 336 səhifədə 60x84 ölçüsündə çap edilib.

## Həmçinin bax

* Rövşən Abdullaoğlunun biblioqrafiyası

## İstinadlar

## Xarici keçidlər

*
Terapiya Otağı (film, 2022)

**Terapiya Otağı** — 2022-ci ildə çəkilmiş Azərbaycan Film Akademiyası filmi. Film bir terapiya otağında baş verən cinayətin araşdırılmasından bəhs edir. Ssenari və rejissorunun müəllifi olan Zaur Tahirsoy, filmi Azərbaycan Film Akademiyası Postmodern Aktyorluq Məktəbinin tədris proqramı çərçivəsində ərəsəyə gətirib. Layihə  Postmodern Aktyorluq Məktəbinin ilk bədii filmi hesab olunur. Filmdə paranormal süjet xətti ilə yanaşı aktyor oyununa üstünlük verilib.

## Məzmunu
Terapiya otağında 5 psixoloji problemi olan pasientin psixiatrı qətlə yetirilir. Qətlə yetirilən Səmanın ölümündə qrup terapiyasında olan pasiyentləri bir nömrəli şübhəlilərdir. Amma cinayət psixoloqu olan Səmanın əri də pataloji qısqanclığa görə şübhəlilər sırasındadır. Hadisəni araşdıran Səmanın qrup yoldaşı Oktay da cinayət psixoloqudur. Səmanı sevdiyi üçün o da şübhəlilərdən hüsab edilir. 1 cəsəd 7 şübhəli. Terapiya otağında cinayətkarın kim olduğu araşdırılır.

## Filmin heyəti

### Film üzərində işləyənlər
: **Quruluşçu rejissor:** Zaur Tahirsoy
: **Ssenari müəllifi:** Zaur Tahirsoy
: **Quruluşçu operator:** Elvin Mikail
: **Montaj:** Azflix Pro
: **Aktyorlarla iş:** Azər Ayazoğlu
: **Rejissor asisstenti:** Zəhra Tahirsoy

### Rollarda
: Həyat Məlikova
: Anar Əli
: Tamilla Həsənova
: Həlimə Həsənli
: Nicat Əkrəm
: Azər Ayazoğlu
: İbrahim Əlizadə

## Çəkiliş yerləri
• Filmin çəkilişi Azərbaycan Film Akademiyasında aparılıb.

## Həmçinin bax

* Sayrışan işıqlar

## İstinadlar

## Xarici keçidlər
* Filmi İzlə
Qrut

**Qrut** () — Marvel Comics personajı. Sten Li və Cek Kirbi tərəfindən yaradılmış bu komiks obrazı ilk dəfə 1960-cı ildə ekrana çıxdı. Ağaca bənzər yadplanetli Qrut ilk dəfə eksperiment həyata keçirmək üçün insanları ələ keçirməyə çalışan işğalçı obraz kimi görünmüşdür. Marvel Kinematoqrafiya Kainatında Vin Dizel tərəfindən səsləndirilmişdir.

## İstinadlar
Video

**Video** ( dan — baxıram, görürəm) — prinsiplər əsasında hərəkət edən təsvirin formalaşdırılması, qeydə alınması, emalı, ötürülməsi, saxlanması və çoxaldılması üçün elektron texnologiya televiziya, eləcə də audiovizual əsər, fiziki mediada qeydə alınıb (video kaset, video diskdə və s.).

## İstinadlar

## Xarici keçidlər
Qayaqışlağı

* Qayaqışlağı (Nir) — İranın Ərdəbil ostanının Nir şəhristanı ərazisinə daxil olan kənd.  
* Qayaqışlağı (Çaroymaq) — İranın Şərqi Azərbaycan ostanının Çaroymaq şəhristanı ərazisinə daxil olan kənd. 
## Həmçinin bax
* Qayaqışlaq